Titulus cardinalitius

Titulus cardinalitius vel titulus ecclesiae est aut una ex aedibus sacris Romae gradum ecclesiae paroecialis tenens aut pristina diaconia, quae a Romano Pontifice cardinalibus  Ecclesiae Catholicae Romanae in evectione attribuitur. Titulo coniunctio et amicitia cardinalis cum papa monstrantur.

 Normae iuris ecclesiastici 
Secundum Codicem Iuris Canonici, Cardinalium Collegium in tres ordines distribuitur: episcopalem . . . ; presbyteralem et diaconalem.Codex Iuris Canonici, 350, §1

Cardinales episcopi titulum accipiunt Ecclesiae suburbicariae Romae; vel, si Patriarcha Orientalis ad cardinalatum elevatus est, non assumit titulum sed ipsum habet suae Ecclesiae. Confer ibidem. Cardinales autem presbyteri et diaconi suus cuique titulus aut diaconia in Urbe assignatur a Romano Pontifice.Ibidem §2.

Decanus vero Cardinalium Collegii titulum habet dioecesim Ostiensem, una cum alia Ecclesia quam in titulum iam habeat.Ibidem §4.

Cardinales, quibus Ecclesia suburbicaria aut ecclesia in Urbe in titulum est assignata, postquam in eiusdem venerunt possesionem, earundem dioecesium et ecclesiarum bonum consilio et patrocinio promoveant, nulla tamen in easdem potestate regimis pollentes, ac nulla ratione sese in iis interponentes, quae ad earum bonorum administrationem, ad disciplinam aut ecclesiarum servitium spectant.Codex Iuris Canonici, 357, §1

 Usus hodiernus 
Par numero cardinalium hodie sunt circiter 150 tituli ecclesiae. Omnis presbyter cardinalis nomine etiam est parochus Dioecesis Urbis seu Romanae, pensis cottidianis autem parochus localis fungi solet, cardinalis autem munere patroni.

Diaconiae erant aedificia in septem regionibus Romae antiquae prope ecclesias sita, quorum antistites diaconi appellati pauperibus adiuvandis instituti erant. Postea et diaconi cardinales dicti tertium cardinalium ordinem constituunt; principi eorum, cardinali proto-diacono, obtingit nomen novi electi Summi Pontificis populo annuntiare.Codex Iuris Canonici, 355, §2 Cum autem cardinales diaconi appellentur, non sunt diaconi. Post Litteras Apostolicas nomine Cum gravissima (1962) quicumque cardinalis nominatur in episcopum consecrari debet.

 Nonnulli Tituli Cardinalitii 
 Cardinales Episcopi 
Cardinales Episcopi sedem suburbicariam (id est intra dioecesim Urbis seu Romanae sitam) tenent. Sedes suburciariae sunt sequentes:
 Sedes Suburbicaria Albanensis,
 Sedes Suburbicaria Tusculana,
 Sedes Suburbicaria Ostiensis,
 Sedes Suburbicaria Portuensis-Sanctae Rufinae,
 Sedes Suburbicaria Praenestina,
 Sedes Suburbicaria Sabinensis-Mandelensis,
 Sedes Suburbicaria Veliterna-Signina.

 Cardinales Presbyteri 

 Basilica Beatissimae Virginis et Omnium Angelorum et Martyrum
 Sanctus Petrus ad Vincula
 Basilica Sancti Andreae Apostoli de Hortis
 Basilica Sancti Sebastiani extra muros
 Ecclesia Sancti Ludovici Francorum de Urbe
 Ecclesia Trinitatis Montium
 Aedes Sancti Sixti de Urbe
 Ecclesia Sancti Bernardi ad Thermas
 Basilica Sanctae Praxedis
 Basilica Sanctae Sabinae in Monte Aventino
 Basilica Sancti Clementis in Laterano
 Sancta Maria Pacis
 Sanctus Marcellinus et Petrus 
 Sanctus Gregorius Magnus in Magliana Nova 

 Ecclesia Catholica

 Notae 

Categoria:Ecclesia Catholica
!